Imi Brahim Tazaɣart yefren imsawalen deg wungal-is ad ilin d amsawal awadem d umsawal agensay, imi amsawal awadem yettales-d taḥkayt-is ilmend n tmuɣli-s d wamek yettwali iman-is, ula daɣen mi ara yili d agensay, ayen iɣef id-iḥekku s tmuɣli-s netta, ttilin imsawalen-agi d imgayanen (subjectives) acku ttalsen-aɣ-d taḥkayt ilmend n wayen ttwalin nitni. D ay-agi i wumi neqqar Tamuɣli Tagensayt. Ma yella amsawal aniri, d amsawal idiḥekkun taḥkayt si berra akken tella, tamuɣli-s ad tili d tamesɣarut (objective) ad tt-id naf tebḍa ɣef kraḍ n leṣnaf : tanirit, tilemt, d tagensayt.